Сăваплăха Çырни
Сăваплăха Çырни — авраам тĕнĕсенче (иудаизм, христианлăх тата ислам) — сăваплăх кĕнекисен пуххи.

Иудаизм 

Иудаизм тĕнĕнче Танах (еврейсен Библийĕ) Сăваплăха Çырни шутланать.

Сахал йышлă самарянсем (йышĕ – 796 çын, 2017 çул тĕлне) хăйсен тĕнĕпе Сăваплăх Çырни вырăнне Самарянсен Пиллĕк кĕнекине (ăна уйрăмла самарян çырăвĕпе çырнă) çеç йышăнаççĕ,  Танахра çырнă турă сăмахĕсемпе килĕшмеççĕ.

Христианлăх 

Христианлăхра Сăваплăха Çырни шутне Кивĕ Халал (Танах тата хушма сăваплăх кĕнекисем) тата Çĕнĕ Халал кĕреççĕ, иккĕшне пĕрле вара Библи теççĕ. Çĕнĕ Халал, уйрăмах Евангели, Библире христиансемшĕн чи кирли пулать.

Ислам 

Исламра Сăваплăха Çырни шутне Коран çеç кĕрет, ытти сăваплăх кĕнекисем, Коранран малтараххисене — Таурат (Моисейĕн Пиллĕк кĕнеки), Забур (Псалтирь), Инджиль (Евангели) — мăсăльмансем  пĕр хушă кăна йышăннă пулнă, каярах вĕсене пăрахăçланă. Матфей, Марк, Лука тата Иоанн евангелисене мăсăльмансем йышăнмаççĕ, вĕсемшĕн Иса (Иисус Христос) çине Турă ярса панă вĕрентни (канон кĕнеки) пулнă, анчах та ăна çухатнă.

Çав. пекех 
 Сăваплăх тексчĕсем

Асăрхавсем

Литература 
 

Библи